Болч, Эмили Грин

Эмили Грин Болч (, 1867 чылдың январь 8, , Массачусетс, АКШ — 1961 чылдың январь 9) — американ херээжен экономист, дайын-чаага удурланыр кижи. 1946 чылда Тайбыңның Нобель шаңналын алган.

 Намдары 
Эмили Грин Болч хүндүлүг болчукчу болгаш башкы Фрэнсис Вернье Болч-туң өг-бүлезинге ийи дугаар төлү кылдыр төрүттүнген. 1889 чылда Брин Мар колледжин дооскан. Ооң соонда ийи чыл дургузунда Парижке Сорбоннга өөренген. Аңаа өөренип турар үезинде Францияның ядыы чонун деткиириниң дугайында шинчилел ажылын бараалгаткан. АКш-ка эглип келгеш, Гарвард болгаш Чикаго унивесрситеттеринге өөредилгезин уламчылаан. Өөредилгезин Берлин университединге 1896 чылда дооскан. 

Ол-ла чылын Уэллсли деп колледжке башкылап эгелей берген. Аңаа 1913 чылда экономиканың болгаш социологияның профессору деп атты тывыскан. Башкылаары дыка эки турган, өөреникчи-сургуулдарның кичээнгейин хаара тудуп шыдаар, энерел сеткилдиг, ядыы улуска турскай кээргээчел сеткилдиг турган. Болч херээжен улуска соңгуур эргени хайырлаар, язы-сөөк улус аразында улустуң эргелери дең боорун чедип аар, чаш улустуң ажылын таптыг холга тудар, ажылдап турар улустуң шалыңын көдүрер талазы-биле туржуп турган агымнарның идепкейлиг киржикчизи. 1910 ооң  «Наши сограждане — славяне» () деп АКШ-че көжүп келген славян хиндиктиг улутарга тураскааткан шинчилелдерин бараалгаткан ному үнүп келген.

1918 чылдан 1922 чылга чедир Делегей чергелиг херээженнерниң тайбың база хосталга дээш лигазының секретарь-казначейи. Ийиги Делегей дайынының үезинде чуртундан дескет улуска дузалажып турган. Хиросимо болгаш Нагасакини чазылдырган соонда, ядерлиг чепсекти хорууру дээш туржуп турган. 

1946 чылда «зтайбың дээш хөй чылдарда олут-чыдын чок туржуп келген ажылы дээш» Эмили Грин Болч Нобель шаңналын Джон Мотт.-биле үлежип алган. 95 харлыг тургаш, 1961 чылдың январь 9-та чок болган.

 Демдеглелдер 

 Шөлүглер 

 Эмили Грин Болч  — биография 
 Профиль на Nobelprize.org 
Аңгылал:Январьның 9 мөчээн
Аңгылал:Январьның 8 төрүттүнген